Id-Deċiżjoni tal-Kummissjoni
ta’ l-24 ta’ Jannar 2003
li t’emenda d-Deċiżjoni Nru 95/340/KE dwar l-inklużjoni ta’ l-Antilles Olandiżi f’lista provisorja ta’ pajjizi terzi minn fejn l-Istati Membri jawtorizzaw l-importazzjoni tal-ħalib jew prodotti derivati mill-ħalib
(notifikata bid-dokument numru K(2003) 323)
(Test għandu relevanza għaż- ŻEE)
(2003/58/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabblixxi il-Komunitajiet Ewropej,
Wara li kkunsidraw Direttiva tal-Kunsill 92/46/KEE tas-16 ta’ Gunju 1992 li tistabbilixxi r-regoli sanitarji għall-produzzjoni u l-kummerċjalizazzjoni fis-suq tal-ħalib mhux ipproċessat, ħalib msaħħan u prodotti derivati mill-ħalib [1], kif emendata l-aħħar permezz tad-Direttiva 96/23/KE [2], u partikolarment l-Artikolu 23(3) ta’ dan,
Billi:
(1) Id-Deciċjoni tal-Kummissjoni 95/340/KE [3], kif inhi emendata l-aħħar permezz tad-Deċiżjoni Nru 2001/743/KE [4], tistabbilixxi lista ta’ pajjiżi terzi minn fejn l-Istati Membri jawtorizzaw l-importazzjoni tal-ħalib u prodotti derivati mill-ħalib.
(2) L-Antilles Olandiżi staqsew għall-awtorizazzjoni sabiex jimportaw il-ħalib u prodotti derivati mill-ħalib fil-Komunità.
(3) L-informazzjoni u l-garanziji provduti ġew evalwati posittivament, u ttieħed in konsiderazzjoni li l-ħalib mhux ipproċessat, dak imsaħħan, u l-prodotti derivati mill-ħalib, li huma użati minn stabbilimenti awtorizzati f-ipproċessar ta’ prodotti finali tal-ħalib fl-Antilles Olandiżi, se joriġinaw biss minn stabbilimenti f’pajjiżi terzi approvati għall-impotazzjoni ta’ ħalib u prodotti derivati mill-ħalib, sabiex jidħlu fil-Komunitàjew fl-Istati Membri. Dawn il-prodotti ser ikunu akkompanjati b’ċertifikat kif stipolat fid-Deċiżjoni tal-Kummissjoni 95/343/KE tas-27 ta’ Lulju 1995 li tipprovdi għall-kampjuni taċ-ċertifikat għall-importazzjoni tal-ħalib, prodotti derivati mill-ħalib, u ħalib mhux ipproċessat minn pajjiżi terzi għall-kunsum tal-bniedem, u li huma intiżi biew ikunu aċċettati f’ċentru ta’ kollezzjoni, ċentru ta’ standardizazzjoni, jew stabbiliment ta’ trattament jew ipproċessar [5], kif emendat l-aħħar permezz tad-Deċiżjoni 97/115/KE [6].
(4) Konsegwentement, id-Deċiżjoni Nru 95/340/KE għandha tkun emendata.
(5) Il-miżuri provduti f’din id-Deċiżjoni huma konformi ma’ l-opinjoni tal-Kumitat Permanenti fuq il-Katina Alimentari u s-Saħħa ta’ l-Annimali,
ADDOTTAT DIN ID-DEĊIŻJONI:
Artikolu 1
L-Anness tad-Deċiżjoni 95/340/KE huwa emendat skond l-Anness ta’ din id-Deċiżjoni.
Artikolu 2
Din id-Deċiżjoni ser tidħol fis-seħħ mill-31ta’ Jannar 2003.
Artikolu 3
Din id-Deċiżjoni hija indirizzata lil l-Istati Membri.
Magħmul fi Brussel, fl-24 ta’ Jannar 2003.